Document ID: 32009R0407

РЕГЛАМЕНТ (ЕО) № 407/2009 НА КОМИСИЯТА
от 14 май 2009 година
за изменение на Регламент (ЕО) № 338/97 на Съвета относно защитата на видовете от дивата флора и фауна чрез регулиране на търговията с тях
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 338/97 на Съвета от 9 декември 1996 г. относно защитата на видове от дивата фауна и флора чрез регулиране на търговията с тях (1), и по-специално член 19, параграф 3 от него,
като има предвид, че:
(1)
Регламент (ЕО) № 338/97 включва животински и растителни видове, чиято търговия е ограничена или контролирана. Това са видовете, изброени в приложенията към Конвенцията по международната търговия със застрашени видове от дивата фауна и флора, наричана по-долу „Конвенцията CITES“.
(2)
По искане на Китай в допълнение III към Конвенцията CITES бяха включени следните видове: Corallium elatius, Corallium japonicum, Corallium konjoi и Corallium secundum.
(3)
Видовете Crax daubentoni, Crax globulosa, Crax rubra, Ortalis vetula, Pauxi pauxi, Penelopina nigra, Arborophila campbelli, Arborophila charltonii, Lophura erythrophthalma, Lophura ignita, Semnornis ramphastinus, Baillonius bailloni, Pteroglossus castanotis, Ramphastos dicolorus и Selenidera maculirostris, включени понастоящем в приложение B от приложението към Регламент (ЕО) № 338/97, не са обект на международна търговия в обем, който би бил несъвместим с тяхното оцеляване, но са включени в допълнение III към Конвенцията CITES по искане на Колумбия, Коста Рика, Гватемала, Хондурас, Малайзия и Аржентина и следователно трябва да бъдат прехвърлени от приложение В в приложение C от приложението към Регламент (ЕО) № 338/97.
(4)
Видовете Phyllomedusa sauvagii, Leptodactylus laticeps, Limnonectes macrodon, Rana shqiperica, Ranodon sibiricus, Bolitoglossa dofleini, Cynops ensicauda, Echinotriton andersoni, Pachytriton labiatus, Paramesotriton spp., Salamandra algira и Tylototriton spp., които понастоящем не са включени в приложението към Регламент (ЕО) № 338/97, се внасят в Общността в количества, които дават основание за осъществяването на наблюдение. Следователно тези видове следва да бъдат включени в приложение D от приложението към Регламент (ЕО) № 338/97.
(5)
На четиринадесетата конференция на страните по Конвенцията CITES през юни 2007 г. бяха приети нови номенклатурни означения за животни. Бяха отбелязани някои несъответствия между приложенията към Конвенцията CITES и научните наименования в посочените номенклатурни означения за видовете Asarcornis scutulata и Pezoporus occidentalis, за семействата Rheobatrachidae и Phasianidae, както и за разреда SCANDENTIA. Тъй като тези несъответствия се появяват и в приложението към Регламент (ЕО) № 338/97, то следва да бъде съответно променено.
(6)
С оглед на степента на измененията е целесъобразно, за по-голяма яснота, да се замени изцяло приложението към Регламент (ЕО) № 338/97.
(7)
Мерките, предвидени в настоящия регламент, са в съответствие със становището на Комитета за търговия с видове от дивата фауна и флора, създаден съгласно член 18 от Регламент (ЕО) № 338/97,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 338/97 се заменя с текста в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 май 2009 година.

Labels: 3
20